
     REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, u stečajnom postupku nad stečajnom masom stečajnog dužnikom: LERGISS d.o.o. za proizvodnju kožne i krznene konfekcije, Vinkovci, Lovretić Josipa 14, MBS 030029330, OIB 20155762467, dana 6. listopada 2016. 


r i j e š i o  j e


1. U stečajnom postupku nad stečajnom masom dužnika LERGISS d.o.o. za proizvodnju kožne i krznene konfekcije, Vinkovci, Lovretić Josipa 14, MBS 030029330, OIB 20155762467 određuje se, na pisani zahtjev stečajne upraviteljice Vjere Blekić Geto iz Osijeka, Plivska 5, OIB 46899465521, nastavak postupka radi naknadne diobe stečajne mase budući je pronađena imovina koja ulazi u stečajnu masu.

2. Nalaže se sudskom registru Trgovačkog suda u Osijeku upis stečajne mase stečajnog dužnika LERGISS d.o.o. za proizvodnju kožne i krznene konfekcije, Vinkovci, Lovretić Josipa 14, MBS 030029330, OIB 20155762467 u sudski registar.


Obrazloženje


	Stečajni postupak nad dužnikom LERGISS d.o.o. za proizvodnju kožne i krznene konfekcije, Vinkovci, Lovretić Josipa 14, MBS 030029330, OIB 20155762467 zaključen je rješenjem ovoga suda broj 14 St-90/09-153 od 6.11.2012., uz obvezu stečajne upraviteljice da završi započete sudske postupke.

	Podneskom od 29.09.2016. stečajna upraviteljica je predložila nastavak postupka radi naknadno pronađene imovine i upisa stečajne mase u sudski registar.

	Dalje navodi da je dana 20.01.2016. Visoki Trgovački sud Republike Hrvatske donio presudu poslovnog broja 56.Pž-1931/15-3 od 20.01.2016. kojom se odbija tuženikova žalba kao neosnovana i potvrđuje presuda ovoga suda poslovnog broja Povrv-216/11-4 od 28.06.2011. kojom je naloženo tuženiku platiti tužitelju (stečajnoj masi stečajnog dužnika) iznos od 92.365,02 kn sa sporednim potraživanjima.

	Budući je za daljnji nastavak postupka i provedbu naplate na računima tuženika putem FINE potrebno stečajnoj masi dodijeliti osobni identifikacijski broj i upisati istu u sudski registar, stečajna upraviteljica podnosi predmetni zahtjev.

	Slijedom navedenog temeljem čl. 199. Stečajnog zakona (NN 44/96, 29/99, 129/00, 123/03, 82/06, 116/10, 25/12 i 133/12), a u vezi s čl. 289., 438. i 441. Stečajnog zakona (NN 71/15) odlučeno je kao u izreci.


U Osijeku 6. listopada 2016. 

Zapisničar:								STEČAJNI SUDAC:
Elizabeta Đeke						       mr. sc. Tihomir Kovačević


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. stečajna upraviteljica Vjera Blekić Geto, Osijek
2. sudski registar
3. mrežna stranica e-Oglasna ploča sudova 

image1.png




